<classify> MAPITIO ya Sera ya Vijana yanayofanyika yamebaini kuwa idadi kubwa ya vijana hawataweza kuchangia katika maendeleo ya uchumi kwa sasa hivi kwa kuwa ni wadogo na wamezaa mapema.Hayo yalibainika katika mapitio ya sera yanayoendelea na kupitia utafiti wa hali halisi ya vijana unaoanisha na idadi ya watu nchini na Mkurugenzi Msaidizi wa Idara ya Maendeleo ya Vijana katika Ofisi ya Waziri Mkuu, Easter Riwa juzi.Hapo tumebaini kwamba Tanzania hivi sasa na katika mtazamo wa kidunia ni Taifa lenye vijana...Tumetambua wazi kuwa idadi hii kubwa ya vijana haitaweza kuchangia katika uchumi huu wa nchi hii kwasababu ni vijana wadogo, vijana waliozaa mapema.Alisema vijana hao wadogo na wenye watoto hawawezi kushiriki katika shughuli za kiuchumi kuendeleza Tanzania na kwamba ishara hiyo haipendezi. Amewataka wadau wa vijana wanaokutana jijini hapa kuweka mkakati utakaowezesha mwenendo na mwelekeo wa kuwa Taifa la vijana wenye watoto wadogo unaokoma na kuwa Taifa linaendana na taratibu za kiafya, maadili katika jamii yatakayohakikisha vijana wanaingia kupata elimu.Pia amesema kikao hicho kilenge katika kupata mkakati wa kuhakikisha masuala ya vijana ya kiafya yanazingatiwa na vilevile wanashiriki kwenye shughuli za kiuchumi. Mratibu Mradi wa Shirika la Pathfinder nchini, Upendo Laizer alisema wameamua kuitisha kikao hicho ambacho kinawashirikisha vijana na taasisi za Serikali ili kuunda kundi la wadau watakaoshughulika na changamoto za vijana zikiwemo zilizoibuliwa Siku ya Kimataifa ya Vijana jijini Arusha.Naye Meneja Uragabishi na Utetezi kutoka Shirika la Pathfinder, Meshack Mollel alisema asilimia 92 ya vijana wana utegemezi hivyo kuanzishwa kwa jukwaa hilo kutobainisha fursa kwa vijana ili waweze kuchangia uchumi wa nchi. Tumeona tukiunganisha nguvu, za asasi za kiraia, taasisi za vijana na wizara ambazo zina vitengo vya vijana tutaweza kuwasaidia vijana kujulikana wanachokifanya na bia kufungua fursa kwa vijana na kujua namna ya kukabiliana na changamoto za vijana, alisema.  <topic>: KITAIFA 